Diari Oficial de la Generalitat Valenciana


Sumari del DOGV 3240, del 12-05-1998 (1998/2881)

RESOLUCIÓ de 23 de març de 1998, del conseller d'Obres Públiques, Urbanisme i Transports, per la qual s'aprova definitivament la modificació Illes Canàries, del Pla General de València.
-----------------------------------------------------------------------------------------------------------------------------------------------------------------------------------------

### Dades del document

Número de DOGV
:   3240

Data del DOGV
:   12-05-1998

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1998/2881


Data del document
:   23-03-1998

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

RESOLUCIÓ de 23 de març de 1998, del conseller d'Obres Públiques, Urbanisme i Transports, per la qual s'aprova definitivament la modificació Illes Canàries, del Pla General de València. [1998/X2881]
  
Vist l'expedient enviat per l'Ajuntament de València, referit al projecte de modificació ?Illes Canàries- del seu Pla General d'Ordenació Urbana, i d'acord amb els següents
  
Antecedents de fet
  
Primer
  
El projecte es va sotmetre a informació pública mitjançant acord del ple de l'Ajuntament de València, en la sessió del dia 26 de febrer de 1997. Després del pertinent període d'exposició pública, en el qual es va presentar una al·legació, es va aprovar provisionalment pel mateix òrgan en data 25 de juliol de 1997.
  
Segon
  
El projecte consta de memòria informativa i justificativa, plans d'informació i d'ordenació i quatre annexos.
  
Tercer
  
La Comissió Territorial d'Urbanisme de València, reunida en sessió de 5 de març de 1998, va informar favorablement l'aprovació definitiva d'aquest expedient.
  
Fonaments de dret
  
Primer
  
Respecte del procediment, en el cas present, s'han observat les prescripcions legals per a la tramitació de modificacions de plans generals d'aquesta índole, que estan constituïdes pels articles 38 i següents per remissió del 55.1 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (LRAU). Així mateix, s'han sol·licitat els diferents informes preceptius.
  
Segon
  
Quant al fons de l'assumpte, la modificació del PGOU de València consta de dos punts el contingut dels quals és el següent:
  
a) L'immoble situat al carrer de les Illes Canàries núm. 247 es troba ubicat dins de la zona Eixample I, i qualificat com a element protegit d'ús privat residencial, encara que en el Catàleg d'Edificis Protegits del propi pla es troba descrit com a nau industrial amb un nivell de protecció 2. Amb aquesta modificació es pretén alterar la seua qualificació que passa a ser immoble protegit d'ús dotacional per a serveis públics, en concret esportiu, i es manté el mateix nivell de protecció.
  
b) L'immoble situat al carrer de les Illes Canàries núm. 142 es troba ubicat en la mateixa zona que l'anterior, i qualificat com a servei públic amb una altura de 6 plantes en la part que enfronta al mencionat vial i 1 planta en el pati d'illa. Amb aquesta modificació es mantenen els paràmetres edificatoris, encara que s'alteren els usos en passar la zona que enfronta al carrer de les Illes Canàries a ser residencial zona Eixample I, i es manté l'ús dotacional del pati d'illa de cases.
  
La modificació es justifica en la possible incongruència que existeix en el Pla General respecte de l'immoble ubicat al núm. 247, ja que és difícil compaginar una estructura constructiva industrial protegida amb un ús residencial (les ordenances de la dita zona permeten fins sis plantes), per això pel que fa a aquest immoble ?mantenint-se la protecció- es canvia la seua qualificació que passa a tenir un ús dotacional públic, i el promotor de la modificació (Fandos Brother, SA) assumeix la cessió a l'ajuntament del mencionat immoble.
  
Respecte del canvi operat en l'immoble situat al núm. 142, la justificació ve de la necessària obtenció pel sistema d'expropiació del mencionat sòl, quan amb la modificació proposada el promotor cedeix el dret de vol corresponent al terreny ubicat en el pati d'illa, per al qual es manté l'ús dotacional, amb la qual cosa l'administració no realitza desembossaments econòmics, encara que és cert que respecte de la resta de l'immoble s'opera un increment de l'aprofitament lucratiu en passar de tenir un ús dotacional a tenir-lo residencial.
  
Tercer
  
Per a determinar l'existència o no d'increments lucratius als quals al·ludeix l'article 55.3 de la LRAU cal acudir a les justificacions adduïdes per a fonamentar l'objecte de la modificació en els seus dos apartats, encara que es tracten de forma conjunta. De la dita observació s'aprecia que, amb la situació jurídica dels terrenys que planteja el planejament vigent, l'immoble ubicat al núm. 247 està protegit i la seua destinació està afectada a un ús lucratiu privat, i el terreny ubicat en el núm. 142 està afectat a un ús dotacional públic, l'obtenció del qual seria pel sistema d'expropiació. Amb la modificació l'immoble del núm. 247 continua protegit i a més passa a ser dotacional públic ?amb la qual cosa es redueix l'aprofitament lucratiu?, i s'obté gratuïtament en cedir-lo el promotor; i respecte del terreny situat al núm. 142, s'aprecia un increment de l'aprofitament lucratiu en la part recaient al carrer de les Illes Canàries, encara que la part ubicada al pati d'illa continua qualificada de dotacional i se cedeix també pel promotor, per la qual cosa l'administració no ha d'expropiar-lo. Per tot l'anterior s'aprecia que amb la modificació l'administració obté sòls dotacionals (en el cas del núm. 247 fins i tot edificació) sense realitzar desembossaments econòmics (amb el planejament vigent sí que caldria realitzar-los), cosa que pot justificar l'increment lucratiu que s'opera amb el canvi de qualificació de part de l'immoble ubicat al núm. 142, i més quan els paràmetres edificatoris es mantenen igual que els establerts en el vigent Pla General.
  
Quart
  
El conseller d'Obres Públiques, Urbanisme i Transports és l'òrgan competent per a resoldre sobre l'aprovació definitiva dels plans generals ?i de les seues modificacions- de municipis de més de 50.000 habitants, d'acord amb el que estableix l'article 39, per remissió de l'article 55.1, de la Llei Reguladora de l'Activitat Urbanística, en relació amb l'article 6.D del Reglament dels Òrgans Urbanístics de la Generalitat Valenciana.
  
Vists els preceptes legals mencionats i a més de concordant i pertinent aplicació, resolc:
  
Aprovar definitivament la modificació Illes Canàries del Pla General de València.
  
Aquesta resolució entrarà en vigor el mateix dia de la seua publicació en el Diari Oficial de la Generalitat Valenciana.
  
Contra aquesta resolució, que posa fi a la via administrativa, es podrà interposar recurs contenciós administratiu, davant la sala contenciosa del Tribunal Superior de Justícia de la Comunitat Valenciana en el termini de dos mesos, comptadors des del dia de la notificació o publicació d'aquesta. Per a la interposició del mencionat recurs serà requisit imprescindible que amb caràcter previ el recurrent comunique a aquest òrgan la interposició d'aquest, d'acord amb el que preveuen els articles 57.2.f) i 58 de la Llei Reguladora de la Jurisdicció Contenciosa Administrativa, i en l'article 110.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú. Tot això, sense perjudici que puga exercir qualsevol altre recurs que estime oportú.